CELEX: 32018R1263
Language: bg
Date: 2018-09-20 00:00:00
Title: Регламент за изпълнение (ЕС) 2018/1263 на Комисията от 20 септември 2018 година за установяване на формулярите за подаване на информация от доставчиците на услуги за доставка на колетни пратки по силата на Регламент (ЕС) 2018/644 на Европейския парламент и на Съвета

21.9.2018   
               
               
                  BG
               
               
                  Официален вестник на Европейския съюз
               
               
                  L 238/65
               
            
         РЕГЛАМЕНТ ЗА ИЗПЪЛНЕНИЕ (ЕС) 2018/1263 НА КОМИСИЯТА
         от 20 септември 2018 година
         за установяване на формулярите за подаване на информация от доставчиците на услуги за доставка на колетни пратки по силата на Регламент (ЕС) 2018/644 на Европейския парламент и на Съвета
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) 2018/644 на Европейския парламент и на Съвета от 18 април 2018 година относно услугите за трансгранична доставка на колетни пратки (1), и по-специално член 4, параграф 4 от него,
         като има предвид, че:
         
                     (1)
                  
                  
                     С Регламент (ЕС) 2018/644 се установяват конкретни разпоредби за насърчаване на подобряването на услугите за трансгранична доставка на колетни пратки в допълнение към разпоредбите, предвидени в Директива 97/67/ЕО на Европейския парламент и на Съвета (2). Тези разпоредби се отнасят по-конкретно до регулаторния надзор във връзка с услугите за доставка на колетни пратки и прозрачността на тарифите за определени трансгранични услуги за доставка на колетни пратки.
                  
               
                     (2)
                  
                  
                     Съгласно Регламент (ЕС) 2018/644 се изисква доставчиците на услуги за доставка на колетни пратки да подават до националния регулаторен орган на държавата членка, в която са установени, информация за себе си, използвайки установен от Комисията формуляр.
                  
               
                     (3)
                  
                  
                     По силата на член 4, параграф 1 от Регламент (ЕС) 2018/644 подаването на информацията за доставчика на услуги за доставка на колетни пратки се извършва еднократно, а доставчикът трябва да информира националния регулаторен орган за всяка промяна в тази информация в срок от 30 дни. По силата на член 4, параграф 3 от Регламент (ЕС) 2018/644 се изисква ежегодно подаване на информация за дейностите на доставчика на услуги за доставка на колетни пратки. Поради това е целесъобразно да се установят два отделни формуляра за подаване на посочената информация.
                  
               
                     (4)
                  
                  
                     За да се избегне двойното преброяване на колетните пратки, доставчиците на услуги за доставка на колетни пратки следва – когато подават информация за броя на обработените колетни пратки и оборота от тях през предходната календарна година – да посочват дали услугите за доставка на колетни пратки са договорени с изпращача, или се обработват за сметка на друг доставчик на услуги за доставка на колетни пратки. При подаването следва да се включи и информация дали колетните пратки са изпратени до или получени от местоназначения във или извън Съюза, тъй като това ще окаже въздействие върху операциите по веригата на пощенските доставки, извършвани от съответния доставчик.
                  
               
                     (5)
                  
                  
                     Като се има предвид, че исканата информация трябва да бъде обработвана от националните регулаторни органи на държавите членки и че тези органи разполагат с необходимите експертни знания и опит, формулярите бяха съставени в тясно сътрудничество с Групата на европейските регулатори на пощенски услуги.
                  
               
                     (6)
                  
                  
                     Мерките, предвидени в настоящия регламент, са в съответствие със становището на комитета, създаден съгласно член 21 от Директива 97/67/ЕО,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Формулярите за подаване на информацията по член 4, параграфи 1 и 3 от Регламент (ЕС) 2018/644 се съдържат в приложения I и II към настоящия регламент.
         
         
            Член 2
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 20 септември 2018 година.
            
               
                  За Комисията
               
               
                  Председател
               
               Jean-Claude JUNCKER
            
         
         
            (1)  ОВ L 112, 2.5.2018 г., стр. 19.
         
            (2)  Директива 97/67/ЕО на Европейския парламент и на Съвета от 15 декември 1997 г. относно общите правила за развитието на вътрешния пазар на пощенските услуги в Общността и за подобряването на качеството на услугата (ОВ L 15, 21.1.1998 г., стр. 14).
      
      
         
            ПРИЛОЖЕНИЕ I
            Текст на изображението
            
               Формуляр за подаване на информацията по член 4, параграф 1 от Регламент (ЕС) 2018/644 (1)
               Таблица 1. Информация за доставчика на услуги за доставка на колетни пратки.
               Фирма/име
               Правен статут и форма
               Регистрационен номер в търговския регистър или друг подобен регистър
               Идентификационен номер за целите на ДДС
               Седалище и адрес
               В съответните случаи – фирма/име на групата или франчайзинговата мрежа на доставчици на услуги за доставка на колетни пратки, част от която е доставчикът на услуги за доставка на колетни пратки
               Дата на подаване
               Таблица 2. Данни за връзка с лице за връзка.
               Собствено и фамилно име
               Длъжност
               Електронна поща
               Телефонен номер
               Таблица 3. Характеристики на предлаганите услуги за доставка на колетни пратки (2).
               Операции по веригата на пощенските доставки
               събиране
               сортиране
               превоз
               доставка
               В рамките на ЗУУ (3)
               Извън рамките на ЗУУ
               Забележки
               Таблица 4. Подробно описание на предлаганите услуги за доставка на колетни пратки (4).
               Таблица 5. Общи условия за услугите за доставка на колетни пратки (5).
               Електронни препратки:
               (1) По силата на член 4, параграф 5 от Регламент (ЕС) 2018/644 националните регулаторни органи могат да налагат допълнителни изисквания за информация освен предвидените в член 4, параграф 1 от посочения регламент. По отношение на изискването за подаване на информацията по член 4, параграф 1 от Регламент (ЕС) 2018/644 се прилага член 4, параграфи 6 и 7 от посочения регламент.
               (2) Поставете отметки в клетките, съответстващи на предлаганите услуги. Не поставяйте отметка в клетката, ако съответната услуга се предлага от подизпълнител.
               (3) Задължение за универсална услуга.
               (4) Представете тази информация, където е възможно, и посочете дали се предлага добавена стойност.
               (5) Представете копие на относимите документи в приложение към този формуляр. Представете и подробни сведения за процедурите за подаване на жалби от ползвателите и всякакви евентуални ограничения на отговорността. Ако относимите документи са налични онлайн, представете електронни препратки.
            
         
      
      
         
            ПРИЛОЖЕНИЕ II
            Текст на изображението
            
               Формуляр за подаване на информацията по член 4, параграф 3 от Регламент (ЕС) 2018/644 (1)
               Фирма/име на доставчика на услуги за доставка на колетни пратки
               Регистрационен номер в търговския регистър или друг подобен регистър
               Дата на подаване (2)
               Име на лицето за връзка
               Година, за която се подава информацията
               Таблица 1. Брой (3) на колетните пратки, обработени през предходната календарна година, и годишен оборот от услугите за доставка на колетни пратки за предходната календарна (4) година в държавата членка, в която е установен доставчикът на услуги за доставка на колетни пратки (5).
               Таблица 1.1. Услуги за доставка на колетни пратки в страната
               Еди-ница
               Договорени с изпращача
               Обработени за сметка на друг доставчик
               Забележки
               Брой на колетните пратки (6)
               Оборот от услуги за доставка на колетни пратки (7)
               Таблица 1.2. Входящи трансгранични услуги за доставка на колетни пратки (в рамките на и извън Съюза/Европейското икономическо пространство – ЕИП)
               Еди-ница
               Договорени с изпращача
               Обработени за сметка на друг доставчик
               Забележки
               Общ брой на входящите колетни пратки (1)
               в т.ч. брой на входящите колетни пратки, изпратени от държави В РАМКИТЕ НА Съюза/ЕИП (1)
               в т.ч. брой на входящите колетни пратки, изпратени от държави ИЗВЪН Съюза/ЕИП (1)
               Оборот от услуги за доставка на входящи колетни пратки (2)
               в т.ч. оборот от услуги за доставка на входящи колетни пратки, изпратени от държави В РАМКИТЕ НА Съюза/ЕИП (2)
               в т.ч. оборот от услуги за доставка на входящи колетни пратки, изпратени от държави ИЗВЪН Съюза/ЕИП (2)
               Таблица 1.3. Изходящи трансгранични услуги за доставка на колетни пратки (в рамките на и извън Съюза/ЕИП)
               Еди-ница
               Договорени с изпращача
               Обработени за сметка на друг доставчик
               Забележки
               Брой на колетните пратки (1)
               в т.ч. брой на изходящите колетни пратки, изпратени до държави В РАМКИТЕ НА Съюза/ЕИП (1)
            
            Текст на изображението
            
               в т.ч. брой на изходящите колетни пратки, изпратени до държави ИЗВЪН Съюза/ЕИП (1)
               Оборот от услуги за доставка на изходящи колетни пратки (2)
               в т.ч. оборот от услуги за доставка на изходящи колетни пратки, изпратени до държави В РАМКИТЕ НА Съюза/ЕИП (2)
               в т.ч. оборот от услуги за доставка на изходящи колетни пратки, изпратени до държави ИЗВЪН Съюза/ЕИП (2)
               Таблица 2. Брой на лицата, работили за доставчика на услуги за доставка на колетни пратки през предходната календарна година и участвали в предоставянето на услуги за доставка на колетни пратки в държавата членка, в която е установен доставчикът.
               30.06.20XX г.
               31.12.20XX г.
               Забележки
               На пълно работно време
               На непълно работно време
               Срочно наети служители
               Самостоятелно заети лица
               ОБЩО
               Таблица 3. Информация за характеристиките на услугите за доставка на колетни пратки, предоставени от подизпълнители на доставчиците на услуги за доставка на колетни пратки (8)
               Фирма/име на подиз-пълнителя
               събиране
               Сорти-ране
               превоз
               доставка
               Забележки
               Общ брой на под-изпълнителите (9)
               Подизпълнител 1 (10)
               Подизпълнител 2 (5)
               Подизпълнител 3 (5)
               Подизпълнител 4 (5)
               Подизпълнител 5 (5)
            
            Текст на изображението
            
               Таблица 4. Фирми/имена на подизпълнителите на доставчиците на услуги за доставка на колетни пратки (11)
               Пореден номер на подизпълнителя
               Фирма/име на подизпълнителя
               Забележки
               (…) (12)
               (…)
               Таблица 5. Публично достъпен списък с цените, приложими за услугите за доставка на колетни пратки към 1 януари всяка календарна година (ако има такъв) (13).
               Списък, приложен като приложение .... ….
               Електронни препратки:
               (1) По силата на член 4, параграф 5 от Регламент (ЕС) 2018/644 националните регулаторни органи могат да налагат допълнителни изисквания за информация освен предвидените в член 4, параграф 3 от посочения регламент. По отношение на изискването за подаване на информацията по член 4, параграф 3 от Регламент (ЕС) 2018/644 се прилага член 4, параграфи 6 и 7 от посочения регламент.
               (2) По силата на член 4, параграф 3 формулярът трябва да бъде подаван до 30 юни всяка календарна година.
               (3) Включете елементите, които са създадени от дейности, свързани както със стандартните колетни пратки, така и с превозите на стоки, обработвани в пощенския поток от писмовни пратки.
               (4) Когато представената информация е въз основа на приблизителна оценка, посочете метода на оценяване.
               (5) Представете информация за действителните услуги за доставка на колетни пратки, предоставени от едно място на установяване в държава членка от предходната календарна година (спомената по-горе като „година, за която се подава информацията“).
               (6) Посочете в хиляди (’000).
               (7) Посочете в национална валута, в хиляди, без ДДС.
               (8) Посочете приблизителния брой на подизпълнителите, които предоставят услуги по веригата на пощенските доставки.
               (9) Посочете броя на подизпълнителите, участващи във всяка съответна операция (сборът може да надхвърли общия брой на подизпълнителите, тъй като някои от тях може да предоставят услуги, извършвайки няколко операции).
               (10) Посочете фирмите/имената на петте най-големи подизпълнители и укажете кои операции по веригата на доставките извършват те.
               (11) Представете информация за подизпълнителите през предходната календарна година.
               (12) Представете информацията направо в таблицата или приложете към този формуляр документ, в който изреждате подизпълнителите си.
               (13) Приложете списъка към този формуляр, а ако списъкът е достъпен и онлайн, представете електронните препратки.